LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO

2020 M. GRUODŽIO 10 D. ĮSAKYMO NR. A1-1256 „DĖL NEDISKRIMINAVIMO SKATINIMO 2021–2023 METŲ VEIKSMŲ PLANO PATVIRTINIMO“ PAKEITIMO

2023 m. kovo 20 d. Nr. A1-182

Vilnius

P a k e i č i u Lietuvos Respublikos socialinės apsaugos ir darbo ministro 2020 m. gruodžio 10 d. įsakymą Nr. A1-1256 „Dėl Nediskriminavimo skatinimo 2021–2023 metų veiksmų plano patvirtinimo“:

1. Pakeičiu preambulę ir ją išdėstau taip:

„Vadovaudamasis Lietuvos Respublikos lygių galimybių įstatymo 5 straipsniu, Lietuvos Respublikos Vyriausybės 2010 m. kovo 24 d. nutarimo Nr. 330 „Dėl ministrams pavedamų valdymo sričių“ 1.6.11 papunkčiu, Lietuvos Respublikos socialinės apsaugos ir darbo ministerijos nuostatų, patvirtintų Lietuvos Respublikos Vyriausybės 1998 m. liepos 17 d. nutarimu Nr. 892 „Dėl Lietuvos Respublikos socialinės apsaugos ir darbo ministerijos nuostatų patvirtinimo“, 7.11 papunkčiu, Strateginio valdymo metodikos, patvirtintos Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“, 207–210 punktais:“.

2. Pakeičiu nurodytu įsakymu patvirtintą Nediskriminavimo skatinimo 2021–2023 metų veiksmų planą:

2.1. Pakeičiu 1 punktą ir jį išdėstau taip:

„1. Nediskriminavimo skatinimo 2021–2023 metų veiksmų plano (toliau – Veiksmų planas) paskirtis – ugdyti pagarbą žmogui, užtikrinti teisės aktų, nustatančių nediskriminavimo ir lygių galimybių principus, nuostatų įgyvendinimą, didinti visuomenės teisinį sąmoningumą, supratingumą dėl lyties, rasės, tautybės, pilietybės, kalbos, kilmės, socialinės padėties, tikėjimo, religijos ar įsitikinimų, pažiūrų, amžiaus, seksualinės orientacijos, negalios, sveikatos būklės, etninės priklausomybės ir kitų diskriminacijos pagrindų, informuoti visuomenę apie vykdomas lygių galimybių ir nediskriminavimo skatinimo priemones, stiprinti tarpinstitucinį bendradarbiavimą lygių galimybių srityje.“

2.2. Pakeičiu 4 punktą ir jį išdėstau taip:

„4. Įgyvendinus Veiksmų plano priemones, padidės pagarba žmogui, nepaisant jo lyties, rasės, tautybės, pilietybės, kalbos, kilmės, socialinės padėties, tikėjimo, religijos ar įsitikinimų, pažiūrų, amžiaus, seksualinės orientacijos, negalios, sveikatos būklės, etninės priklausomybės ir kitų tapatybių, visuomenės supratingumas, sumažės diskriminacijos apraiškų, bus patobulinti teisės aktai, užtikrinantys lygias galimybes dalyvauti įvairiose visuomenės srityse ir apsaugą nuo diskriminacijos, sustiprės tarpinstitucinis bendradarbiavimas ir bendradarbiavimas tarp institucijų bei socialinių partnerių lygių galimybių srityje.“

2.3. Pakeičiu 15 punktą ir jį išdėstau taip:

„15. Valstybės duomenų agentūros duomenimis, nuo 2013 m. iki 2018 m. Lietuvoje kasmet įkalinama vidutiniškai 7,2 tūkst. asmenų. Iš pataisos įstaigų į laisvę paleidžiama 5 tūkst. laisvės atėmimo arba arešto bausmę atlikusių asmenų. 2019 m. pabaigoje Lietuvos pataisos įstaigose iš viso buvo įkalinti 6 175 asmenys. Lietuva pirmauja Europos Sąjungoje pagal didžiausią nuteistųjų skaičių 100 000 gyventojų – 232. Tai maždaug 2,5 karto daugiau už ES vidurkį.“

2.4. Pakeičiu IV skyrių ir jį išdėstau taip:

„IV SKYRIUS

2021–2023 METŲ VEIKSMŲ PLANO TIKSLAI, UŽDAVINIAI, PRIEMONĖS, ASIGNAVIMAI IR ĮGYVENDINANČIOS INSTITUCIJOS

Eil. nr.	Tikslo, uždavinio, priemonės pavadinimas	Numatomos lėšos (tūkst. Eur)	Įgyvendinančioji institucija

2021 metai	2022 metai	2023 metai

Tikslas – ugdyti pagarbą žmogui, mažinti diskriminacijos apraiškas Lygių galimybių įstatyme nustatytais pagrindais, didinant visuomenės sąmoningumą ir supratingumą
1.	Uždavinys – vykdyti šviečiamąsias bei socialinės integracijos veiklas, siekiant įtvirtinti nediskriminavimo principo įgyvendinimą
1.1.	Priemonė – finansuoti nevyriausybinių organizacijų projektą, skirtą iš pataisos įstaigų paleidžiamų asmenų socialinės integracijos veikloms vykdyti	100	100	100	Socialinės apsaugos ir darbo ministerija
Priemonės veiklos: bus finansuojamas konkurso būdu atrinktas nevyriausybinės organizacijos projektas, kurio tikslas – padėti iš pataisos įstaigų paleidžiamiems asmenims įveikti kylančius sunkumus, teikti socialinę, teisinę, psichologinę pagalbą, organizuoti įvairius socialinių įgūdžių ugdymo, palaikymo ir (ar) atkūrimo užsiėmimus rengiamiems paleisti iš pataisos įstaigų bei jau į laisvę po bausmės atlikimo išėjusiems asmenims
2.	Uždavinys – organizuoti tikslinių grupių mokymus ir renginius nediskriminavimo skatinimo ir lygių galimybių temomis
2.1.	Priemonė – mokyti socialinių paslaugų srities darbuotojus	50	50	–	Socialinės apsaugos ir darbo ministerija
Priemonės veiklos: siekiant didinti socialinių paslaugų neįgaliesiems, vaikams, šeimoms, globėjams (rūpintojams), vyresnio amžiaus asmenims bei asmenims, patiriantiems socialinę riziką, prieinamumą ir kokybę, bus vedami teoriniai ir praktiniai užsiėmimai, skirti socialinių paslaugų srities darbuotojų profesinei kompetencijai tobulinti
2.2.	Priemonė – rengti jaunimui ir su jaunimu dirbantiems asmenims mokymus lytiškumo ugdymo klausimais	4	4	4	Jaunimo reikalų agentūra, Socialinės apsaugos ir darbo ministerija
Priemonės veiklos: regionuose organizuojami su jaunimu dirbančių asmenų mokymai, kurių tikslas – skatinti nediskriminavimą, pagarbą ir pakantumą vienų kitiems, mažinti patyčių apraiškas, padėti jaunimui ir su jaunimu dirbantiems asmenims suprasti nepagarbų elgesį, rasti būdų šį elgesį keisti, ugdyti supratingą elgesį, priimti ir gerbti visus žmones, atpažinti ir įvardyti stereotipų bei išankstinių nuostatų žalą tarpusavio bendravimui, atpažinti ir įvardyti lyčių stereotipų keliamą žalą, skatinti pakantumą LGBT+ asmenims, supratimą apie skirtingas tapatybes
2.3.	Priemonė – rengti jaunimui, su jaunimu dirbantiems asmenims, savivaldybių administracijų atstovams mokymus nediskriminavimo skatinimo, pagarbos žmogui ugdymo, lygių galimybių, moterų ir vyrų lygybės politikų įgyvendinimo, apsaugos nuo smurto artimoje aplinkoje politikų formavimo ir įgyvendinimo klausimais	15	15	–	Jaunimo reikalų agentūra, Socialinės apsaugos ir darbo ministerija
Priemonės veiklos: regionuose organizuojami jaunimo, su jaunimu dirbančių asmenų ir savivaldybių administracijų darbuotojų mokymai, kurių tikslas – stiprinti lygių galimybių, moterų ir vyrų lygybės, apsaugos nuo smurto artimoje aplinkoje politikų formavimo ir įgyvendinimo procesus, padėti jaunimui, su jaunimu dirbantiems asmenims ir savivaldybių administracijų darbuotojams įvaldyti ir lavinti nediskriminacinio ir pagarbaus bendravimo būdus, ugdyti supratingą elgesį, atvirą požiūrį į žmones, gebėjimą atpažinti savyje stereotipus ir išankstines nuostatas, kurios lemia santykį su kitais žmonėmis, pagal tai keisti savo elgesį ir bendravimą su aplinkiniais; atpažinti patyčių užuomazgas ir įgalinti aktyviai veikti, siekiant minimizuoti jų atsiradimo galimybes, o jau esant patyčioms – adekvačiai reaguoti, kovoti su jų priežastimis savo gyvenamojoje, mokymosi ar darbo aplinkoje; mokymų metu pateikiama teorinė medžiaga ir interaktyviai mokoma praktinių įgūdžių
2.4.	Priemonė – organizuoti viešus renginius, skatinančius toleranciją, sąmoningumą ir domėjimąsi Afrikos kilmės žmonių kultūra, istorija ir paveldu	–	–	–	Lietuvos Respublikos užsienio reikalų ministerija
Priemonės veiklos: prisidedant prie Jungtinių Tautų tarptautinio Afrikos kilmės asmenų dešimtmečio 2015–2024 m. minėjimo, kasmet organizuojami renginiai, gerinantys tarpkultūrinį dialogą, toleranciją, sąmoningumą ir skatinantys Lietuvos visuomenę domėtis Afrikos šalių kultūra, istorija
2.5.	Priemonė – rengti darbuotojams, dirbantiems užsieniečių, gavusių prieglobstį Lietuvoje, integracijos srityje, mokymus, švietėjiškus renginius jų integracijos į visuomenę ir lygių galimybių užtikrinimo bei radikalizacijos klausimais, stebėti, kaip teikiamos integracijos paslaugos, teikti rekomendacijas, konsultuoti savivaldybių administracijas	–	–	–	Socialinių paslaugų priežiūros departamentas prie Socialinės apsaugos ir darbo ministerijos
Priemonės veiklos: savivaldybių ir nevyriausybinių organizacijų, kitų institucijų bei įstaigų darbuotojų, dirbančių užsieniečių, gavusių prieglobstį, socialinės integracijos srityje, mokymai, konferencijos ir kiti švietėjiški renginiai, bendradarbiavimas su tarptautinėmis organizacijomis, užsienio valstybių institucijomis ir nevyriausybinėmis organizacijomis, gerosios praktikos prieglobsčio gavėjų integracijos, nediskriminavimo ir lygių galimybių bei radikalizacijos klausimais sklaida; integracijos paslaugų situacijos analizė ir rekomendacijų teikimas, konsultacijos, mentorystė, siekiant tobulinti vietos ar regiono lygio strateginį planavimą integracijos paslaugų teikimo srityje
2.6.	Priemonė – organizuoti mokymus savivaldybių jaunimo reikalų koordinatoriams, kitiems savivaldybių administracijų ir seniūnijų darbuotojams tarpkultūrinio dialogo, darbo su migrantų šeimomis, vaikais ir jaunimu temomis	18	–	–	Jaunimo reikalų agentūra, Socialinės apsaugos ir darbo ministerija
Priemonės veiklos: regionuose organizuojami mokymai savivaldybių jaunimo reikalų koordinatoriams, kitiems savivaldybių administracijų ir seniūnijų darbuotojams, siekiant skatinti tarpkultūrinį dialogą, užtikrinti efektyvų darbą su migrantų šeimomis, vaikais ir jaunimu, mažinti diskriminacijos ir stereotipų apraiškas
2.7.	Priemonė – remti lyčių lygybės iniciatyvų, skatinančių nestereotipinį požiūrį į moteris ir vyrus, sklaidą ir įtvirtinimą visuomenėje	–	5	–	Socialinės apsaugos ir darbo ministerija
Priemonės veiklos: organizuojamos veiklos, kurių paskirtis – skatinti lytimi pagrįstų stereotipų visuomenėje mažėjimą ir lygių galimybių visiems užtikrinimą
2.8.	Priemonė – konkurso būdu finansuoti nevyriausybinių organizacijų, dirbančių lygių galimybių srityje, projektus	–	50	50	Socialinės apsaugos ir darbo ministerija
Priemonės veiklos: finansuojami konkurso būdu atrinkti nevyriausybinių organizacijų projektai, kurių tikslas – skatinti lygias galimybes ir nediskriminavimą
3.	Uždavinys – vykdyti neapykantos kalbos ir neapykantos nusikaltimų prevencijos priemones, siekiant mažinti šių reiškinių skaičių
3.1.	Priemonė – vykdyti veiklas, skirtas visuomenės sąmoningumui, atpažįstant neapykantos kalbą, didinti	4	4	4	Tautinių mažumų departamentas prie Lietuvos Respublikos Vyriausybės (toliau – Tautinių mažumų departamentas)
Priemonės veiklos: tikslinėms auditorijoms organizuojami renginiai (konferencijos, diskusijos, seminarai), skirti neapykantos kalbai tautybės pagrindu atpažinti ir mažinti
3.2.	Priemonė – ugdyti policijos kursantų ir pareigūnų kompetencijas tinkamai reaguoti į neapykantos nusikaltimus, tirti ir užkardyti tokius nusikaltimus	–	–	–	Policijos departamentas prie Lietuvos Respublikos vidaus reikalų ministerijos (toliau – Policijos departamentas)
Priemonės veiklos: policijos kursantai mokomi pagal Policininko modulinę profesinio mokymo ir įvadinio mokymo kursų programas, o policijos pareigūnams rengiami kvalifikacijos tobulinimo mokymai, kaip tinkamai reaguoti į neapykantos nusikaltimus, tirti ir užkardyti tokius nusikaltimus
4.	Uždavinys – atlikti tyrimus bei nuolatinį teisinio reglamentavimo peržiūrėjimą ir vertinimą, siekiant užtikrinti lygias galimybes visose gyvenimo srityse
4.1.	Priemonė – peržiūrėti lygių galimybių ir apsaugos nuo diskriminacijos apsaugos teisinį reglamentavimą	–	–	–	Socialinės apsaugos ir darbo ministerija
Priemonės veiklos: peržiūrėti Lietuvoje galiojančius teisės aktus, siekiant įvertinti jų atitiktį naujausiems tarptautiniams žmogaus teisių standartams ir įgyvendinti tarptautinių organizacijų rekomendacijas
4.2.	Priemonė – atlikti tyrimus lygių galimybių politikos srityje	10	21,5	–	Socialinės apsaugos ir darbo ministerija
Priemonės veiklos: atliekami tyrimai, siekiant įvertinti teisinę bazę, priemones, kurios padėtų mažinti diskriminacijos paplitimą visuomenėje, įvertinti tam tikrų socialinių grupių padėtį, įvertinti ir tobulinti savivaldybių administracijų darbą lygių galimybių, moterų ir vyrų lygybės, apsaugos nuo smurto artimoje aplinkoje ir pagalbos nukentėjusiesiems nuo jo politikos srityse
5.	Uždavinys – stiprinti tarpinstitucinį bei tarptautinių bendradarbiavimą ir bendradarbiavimą su socialiniais partneriais lygių galimybių srityje
5.1.	Priemonė – užtikrinti Lygių galimybių tinklo veiklą	–	–	–	Socialinės apsaugos ir darbo ministerija
Priemonės veiklos: siekiant glaudesnio bendradarbiavimo, tęsiama Lygių galimybių tinklo veikla, dalijamasi informacija, esant poreikiui organizuojami atsakingų valstybės ir (ar) savivaldybių institucijų ir (ar) įstaigų bei socialinių partnerių susitikimai
5.2.	Priemonė – dalyvauti tarptautinių organizacijų veikloje, skatinant įgyvendinti lygių galimybių ir nediskriminavimo principą	–	–	–	Užsienio reikalų ministerija
Priemonės veiklos: Užsienio reikalų ministerijos darbuotojų, Lietuvos atstovybių prie tarptautinių organizacijų darbuotojų dalyvavimas rengiant ir teikiant rekomendacijas bei vertinimus tarptautinėms ir regioninėms organizacijoms dėl lygių galimybių ir nediskriminavimo principo įgyvendinimo
5.3.	Priemonė – įgyvendinti veiklas, padėsiančias stiprinti nevyriausybines organizacijas, teikiančias kompleksinę pagalbą vyrams, išgyvenantiems emocines ir (ar) psichologines krizes	–	25	16	Socialinės apsaugos ir darbo ministerija
Priemonės veiklos: organizuojami kompetencijų tobulinimo mokymai ir mokomieji vizitai, diskusijos ir renginiai, kurių paskirtis – keistis gerosios praktikos pavyzdžiais ir užmegzti ryšius su užsienio kolegomis pagalbos vyrams, išgyvenantiems emocines ir (ar) psichologines krizes, srityje
5.4.	Priemonė – įgyvendinti veiklas, padėsiančias užtikrinti tolygų lygių galimybių, moterų ir vyrų lygybės, apsaugos nuo smurto artimoje aplinkoje politikos formavimą ir įgyvendinimą vietos lygmeniu.	–	11	–	Socialinės apsaugos ir darbo ministerija
Priemonės veiklos: organizuojami mokymai, konferencijos ir mokomieji vizitai, skirti kompetencijoms tobulinti lygių galimybių, moterų ir vyrų lygybės, apsaugos nuo smurto artimoje aplinkoje politikos srityse, taip pat diskusijos dėl priemonių, siekiant pažangos lygių galimybių, moterų ir vyrų lygybės, apsaugos nuo smurto artimoje aplinkoje politikos srityse
5.5.	Priemonė – įgyvendinti veiklas, padėsiančias užtikrinti smurto artimoje aplinkoje prevenciją, apsaugos nuo smurto artimoje aplinkoje politikos formavimą ir įgyvendinimą vietos ir tarptautiniu lygmeniu	–	–	–	Socialinės apsaugos ir darbo ministerija
Priemonės veiklos: organizuojami mokymai ir mokomieji vizitai, kurių tikslas – pasidalyti gerosiomis praktikomis ir rekomendacijomis, tobulinti kompetencijas apsaugos nuo smurto artimoje aplinkoje politikos srityje
6.	Iš viso Lietuvos Respublikos valstybės biudžeto lėšų, iš jų:	201	285,5	174
6.1.	bendrojo finansavimo lėšos	–	–	–
6.2.	Europos Sąjungos ir kitos tarptautinės finansinės paramos lėšos	–	–	–“.

2.5. Pakeičiu V skyrių ir jį išdėstau taip:

„V SKYRIUS

2021–2023 METŲ VEIKSMŲ PLANO TIKSLAI, UŽDAVINIAI, VERTINIMO KRITERIJAI IR JŲ REIKŠMĖS

Eilės nr.	Tikslas, uždaviniai, priemonių pavadinimai	Vertinimo kriterijų reikšmės	Įgyvendinančioji institucija

2021 metai	2022 metai	2023 metai

Tikslas – ugdyti pagarbą žmogui, mažinti diskriminacijos apraiškas Lygių galimybių įstatyme nustatytais pagrindais, didinant visuomenės sąmoningumą ir supratingumą
1.	Uždavinys – vykdyti šviečiamąsias bei socialinės integracijos veiklas, siekiant įtvirtinti nediskriminavimo principo įgyvendinimą
1.1.	Nevyriausybinių organizacijų projektų, kuriems skirtinas finansavimas, skaičius	4	1	1	Socialinės apsaugos ir darbo ministerija
2.	Uždavinys – organizuoti tikslinių grupių mokymus ir renginius nediskriminavimo skatinimo ir lygių galimybių temomis
2.1.	Mokymuose dalyvavusių socialinių paslaugų srities darbuotojų skaičius	400	400	–	Socialinės apsaugos ir darbo ministerija
2.2.	Mokymuose dalyvavusių asmenų skaičius	50	50	50	Jaunimo reikalų agentūra
2.3.	Mokymuose dalyvavusių asmenų skaičius	150	150	–	Jaunimo reikalų agentūra
2.4.	Organizuotų viešų renginių skaičius	1	1	1	Užsienio reikalų ministerija
2.5.	Parengtos integracijos paslaugų teikimo ir rekomendacijų įgyvendinimo savivaldybėse stebėsenos ir vertinimo ataskaitos Sukurtas vietos ar regiono lygio strateginio planavimo dokumentas, kuris visas arba kurio dalis skirta trečiųjų šalių piliečių integracijai	– –	6 6	– –	Socialinių paslaugų priežiūros departamentas prie Socialinės apsaugos ir darbo ministerijos
2.6.	Mokymuose dalyvavusių jaunimo reikalų koordinatorių, kitų savivaldybių administracijų ir seniūnijų darbuotojų skaičius	60	–	–	Jaunimo reikalų agentūra, Socialinės apsaugos ir darbo ministerija
2.7.	Suorganizuotų veiklų skaičius	–	1	–	Socialinės apsaugos ir darbo ministerija
2.8.	Nevyriausybinių organizacijų projektų, kuriems skirtas finansavimas, skaičius	–	2	2	Socialinės apsaugos ir darbo ministerija
3.	Uždavinys – vykdyti neapykantos kalbos ir neapykantos nusikaltimų prevencijos priemones, siekiant mažinti šių reiškinių skaičių
3.2.	Neapykantos kalbos atpažinimo mokymuose dalyvavusių asmenų skaičius	20	20	20	Tautinių mažumų departamentas
3.3.	Mokymuose dalyvavusių policijos kursantų ir pareigūnų skaičius	130	130	130	Policijos departamentas
4.	Uždavinys – atlikti tyrimus bei nuolatinį teisinio reglamentavimo peržiūrėjimą ir vertinimą, siekiant užtikrinti lygias galimybes visose gyvenimo srityse
4.1.	Parengtų pasiūlymų dėl teisės aktų pakeitimų skaičius	1	1	1	Socialinės apsaugos ir darbo ministerija
4.2.	Atliktų tyrimų skaičius	1	1	–	Socialinės apsaugos ir darbo ministerija
5.	Uždavinys – stiprinti tarpinstitucinį bei tarptautinį bendradarbiavimą ir bendradarbiavimą su socialiniais partneriais lygių galimybių srityje
5.1.	Suorganizuotų susitikimų skaičius	2	2	2	Socialinės apsaugos ir darbo ministerija
5.2.	Rekomendacijų ir vertinimų skaičius tarptautiniuose renginiuose	5	5	5	Užsienio reikalų ministerija
5.3.	Veiklose dalyvavusių asmenų skaičius	–	20	40	Socialinės apsaugos ir darbo ministerija
5.4.	Veiklose dalyvavusių asmenų skaičius	–	45	–	Socialinės apsaugos ir darbo ministerija
5.5.	Veiklose dalyvavusių asmenų skaičius	–	100	–	Socialinės apsaugos ir darbo ministerija“.

Socialinės apsaugos ir darbo ministrė	Monika Navickienė